**A képzési program célja**

|  |
| --- |
| A pszichoszociális fogyatékos személyek önrendelkező, állapotukhoz mérten a lehető legteljesebb életminőségre történő felkészítés, mely kiterjed személyi-, közösségi-, és társadalmi szintekre.  A MUNKA című képzés célja, hogy a pszichoszociális fogyatékos személyek képesek legyenek egy munkaközösségen belül együtt dolgozni és együttműködni másokkal, megtanulják és megértsék, hogy a munkán keresztül még inkább hasznos tagjai lehetnek a társadalomnak. Tisztában legyenek tetteik következményeivel és megtanuljanak azokért egyéni felelősséget vállalni. Megismerjék alapvető munkajogaikat, megtanulják betartani a munkához kötődő szabályokat és kereteket, megismerjék a munkahelyen való külső megjelenés követelményeit. Megtanulják elfogadni kollégáik erősségeit és gyengeségeit, illetve támogatni, segíteni őket, megtanuljanak megfelelően kommunikálni munkatársaikkal. Tisztában legyenek saját készségeikkel, és azzal, hogy ezek a készségek fejleszthetők. Legyenek tisztában saját betegségük következményeivel, és legyenek képesek betegségük tulajdonságairól nyíltan beszélni munkatársaiknak, ez által elősegítve a hatékonyabb közös munkavégzést. |

**Tartalmi követelmények**

*Azoknak a követelményeknek a meghatározása, amelyek együttes érvényesülése a képzési cél teljesülését feltételezi, s amely követelmények teljesítése a képzés számonkérési rendszerével mérhető, igazolható.*

|  |
| --- |
| **Ismerje**:  Ismerje az együttélés, az együttműködés alapvető feltételeit; legyenek alkalmazható konfliktus kezelési és kommunikációs stratégiái, részt tudjon venni a csoport szabályainak közös alapon történő meghatározásában.  Ismereteket szerezzen a munkaerőpiac világából, a munkakeresési eszközökről, a munkavállalás követelményeiről, a munkahelyen való viselkedés és megfelelés szabályairól. |
| **Legyen képes**:  Legyen képes új ismeretek elsajátítására, fejlődjön ki és egyéni igényként jelentkezzen a tanulás, gyakorlás és a munkába állás igénye.  Időgazdálkodása biztonságosan működjön ügyei (szociális, egészségügyi, hivatalos) intézése során, képes legyen a határidőket tartani. A munkája során biztonságosan használja az intézmények szolgáltatásait, azokat megbízhatóan válassza ki tevékenységeihez.  Figyelme terelhető legyen, tudjon összpontosítani az elméleti és gyakorlati oktatáson elhangzottakra. Képes legyen különböző, állapotának megfelelő munkafolyamatok megtanulására, munkavállalásra támogatott foglalkoztatás keretein belül, majd az aktív munkaerőpiacon. Legyen képes a képzési csoportban az aktív figyelemre, másokkal való együttműködésre, érdekeinek érvényesítésére, az asszertív kommunikációra, legyen képes gondolatainak határozott közvetítésére. |

**A képzés során megszerezhető kompetenciák**

|  |
| --- |
| **Személyes kompetenciák:**  Megtanulják saját a munkaerőpiacon használható képességeik feltárását és alkalmazását. Alkalmazkodási- és stressztűrő képességük fejlődik, különböző technikákat sajátítanak el a szorongás és stressz kezelésére, oldására. Lelki, szellemi és fizikai aktivitásuk nő.  A munkavállaláshoz szükséges személyes készségeket sajátítanak el (pl. manuális, rendszerezés, elemzés, értékelés). |
| **Kognitív kompetenciák:**  A képzés során a résztvevők elméleti és gyakorlati tapasztalatokat szereznek meg, elsajátítják a tanulás folyamatát, tanulási képességeik fejlődnek, a munkavállaláshoz szükséges ismeretek befogadása. |
| **Problémamegoldó kompetenciák:**  A résztvevők probléma felismerési és kezelési jártasságokat szereznek. Problémamegoldó képességük egyéni és társas helyzetekben is fejlődik. Megküzdési potenciáljuk fejlődik a kritikai gondolkodás fejlesztésén, az önbizalom növelésén, az időbeosztás tanulásán, a döntéshozó és együttműködő képesség fejlesztésén, konfliktuskezelési technikák elsajátításán, felelősségvállalás (önmagukért, társaikért, saját munkájáért) tanulásán keresztül. |
| **Kommunikációs kompetenciák:**  A résztvevők kommunikációs technikákat sajátítanak el ( pl. asszertív kommunikáció) szituációs gyakorlatokon keresztül, melyeket megtanulnak biztonságosan alkalmazni. Képessé válnak utasításokat, feladatokat értelmezni és végrehajtani, az elért eredményekről beszámolni, a felmerülő problémák esetén segítséget kérni. |

|  |
| --- |
| **Szociális kompetenciák:**  A szociális készségek és az önálló életvitelhez szükséges készségek elsajátítása. Az önállóság érzésének erősítése, hogy a különböző szociális szerepeikben hatékonyan tudjanak működni a résztvevők. Képesek lesznek a munkahelyen való alkalmazkodásra.  A csoportban, közösségben zajló tevékenységek fejlesztik a kooperációs készségeket, konfliktuskezelési technikákat sajátítanak el. A munkahelyi viselkedési szabályokat, az együttműködés alapvető elemeit elsajátítják.  A képzés résztvevői a munkavállalói szerepben tapasztalatot szereznek. |

**A programba való bekapcsolódás feltételei**

|  |  |
| --- | --- |
| Iskolai végzettség | Nem releváns |
| Szakmai végzettség | Nem releváns |
| Szakmai gyakorlat | Nem releváns |
| Egészségügyi alkalmasság | Jelenlegi orvosi kezelések és azok hatékonysága a krónikus betegség kórlefolyásának jellegének bemutatása és a közösségbe való részvétel igazolása.  Veszélyeztető állapot vagy éppen zajló pszichiátriai epizód (sub) esetén nem bevonható a résztvevő. |
| Előzetesen elvárt ismeretek  *Bemeneti kompetenciák, kompetenciaelemek (ismeretek, készségek, attitűdök)* | A jelen képzés előfeltétele az 5 alapképzés elvégzése: ÉLETVEZETÉS, ÖNMEGHATÁROZÁS, BETEGSÉGMENEDZSMENT, HATÉKONY KOMMUNIKÁCIÓ ESZKÖZEI, TÁRSAS KAPCSOLATOK MŰKÖDTETÉSE.  A szükségletfelmérés alapján meghatározott önellátást célzó személyi szükségletek és igények megfogalmazása.  Képesség kommunikációra szóban, írásban, vagy segédeszköz igénybevétele mellet, a helyzetnek megfelelően.  Képesség egyéni és csoportos tanulási folyamatokban való részvételre.  Figyelme terelhető, fenntartható, legyen az elméleti és gyakorlati oktatások ideje alatt.  Alapvető írás, olvasás, szövegértés készsége, aktív figyelem 30 perc időtartamban.  Csoportban való együttműködés, alapvető alkalmazkodási készség. |
| Egyéb feltételek | Ismerje saját kompetenciáit, vagy tudja elfogadni az ezzel kapcsolatos észrevételeket, építő kritikát.  Tudjon partner lenni a képességfejlesztésében.  Az előképzettség feltárása után legyen partner a fejlődés menetét elősegítő csoportfoglalkozások, tanulási folyamatok és a gyakorlatok lebonyolításában.  A komplex szükségletfelmérés alapján egyéb feltételek is meghatározhatóak.  Rendelkezzen legalább minimális bizalommal a környezetében élő emberek irányában. |

**Tervezett képzési idő**

|  |  |
| --- | --- |
| Elméleti órák száma | 10 óra |
| Gyakorlati órák száma | 30 óra |
| Összes óraszám | 40 óra |

**A képzés formájának (egyéni felkészítés, vagy csoportos képzés, vagy távoktatás) meghatározása**

|  |  |
| --- | --- |
| A képzés formája | **Forma**: Egyéni, kiscsoportos, csoportos készségfejlesztő tréning, projektoktatás, részvétel külső programon.  **Szempont**: Egyéni haladási ütem figyelembe vétele. Élményalapú, gyakorlatorientált képzés. Komplex együttműködés különböző szakemberekkel. Differenciált felzárkóztatás, hogy a kliens saját komplex személyiség - struktúrához leginkább megfelelő. A csoportfoglalkozásba hasonló problémákkal küzdő személyek bevonása. |

**Tananyagegység 8.**

|  |  |
| --- | --- |
| Megnevezése | A komplex pszicho-szociális rehabilitáció eszközrendszere  **MUNKA** tanegység |
| Célja | A kliens alkalmassá tétele a támogatott foglalkoztatásra, majd az aktív munkaerő piaci munkavállalásra, nyitás az integráció felé. |
| Tartalma | Az egyéni képességeknek, készségeknek megfelelő munkavégzés lehetőségeinek feltárása:  tájékoztatás, felvilágosítás,- előre felkeresett, érzékenyített - munkahelyek, szolgáltatások megismertetése   * mi az elvárása az egyénnek a munkahelyektől * mi az elvárása a munkahelynek a munkavállalótól   Komplex munka és pályaalkalmasság   * munkára képes általános állapot, egészségi állapot ismeretei * fizikai adottságok ismerete * szociális helyzet elemzése * hivatalos ügyintézések, hivatalos íratok beszerzésének menete * készségek képességek ismerete, fejlesztése   Társadalmilag elvárt megjelenés elősegítése, gyakorlása   * testi higiéne, öltözködés, szemüveg, egyéb segédeszközök használata, * munkahelyen való megjelenés, munkára kész állapot és ennek rendje   Munkavállalói alapkészségek és képességek fejlesztése   * napirend kialakításának tartása * munkafegyelem megismerése * felnőtt munkavállalói attitűd kialakítása   Motiváció erősítése  Pályaorientáció, munkakipróbálás, munkatréning   * a választott munkára való felkészítés, munkakészségek gyakoroltatása * saját döntési lehetőség, képesség * reális én kép kialakítása * rendszeres, fegyelmezett életmód kialakítása * munkatársi viszonyok, hierarhia ismerete * munkához való viszony kialakítása * munkára való motiváltság fenntartása, fejlesztő tréningek   Kapcsolatfelvétel, kommunikáció  Munkáltatóval való kapcsolatfelvétel gyakorlása – személyesen, telefonon, e-mailben   * önéletrajz, motivációs levél készítése   Munkaszerződés kötésénél az alapjogok ismeretének használata  A szolgáltatások igénybevételéhez vezető út ismerete, vagy a megfelelő szakemberek, szolgáltatások igénylésének menete.  Jogi alapismeretek elsajátítása  Munkajogi alapismeretek  A választás szabadsága, alternatív lehetőségek ismerete |
| Terjedelme | 40 óra |
| Elméleti órák száma | 10 óra |
| Gyakorlati órák száma | 30 óra |
| A tananyagegység elvégzéséről szóló igazolás kiadásának feltételei | Mind az elméleti, mind a gyakorlati órákból maximum tíz százalékos hiányzás megengedhető |
| Számonkérések formája | A tanult készségek helyzetgyakorlatokban történő bemutatása |
| Számonkérések rendszeressége | Tartalmi egységek lezárását követően |
| Számonkérések tartalma | Az önálló életvezetést segítő munkavállaláshoz szükséges tevékenységek |
| A felnőttek tudásszintjének ellenőrzésére szolgáló módszer(ek) | A mentális problémákkal élő személyek támogatott lakhatásában, valós élethelyzetben követjük nyomon, a tréning során, hogy az elsajátított készségeket teljes körűen képesek-e önállóan használni |
| Megszerezhető minősítések | Nem releváns |
| Megszerezhető minősítésekhez tartozó követelményszintek | Nem releváns |
| Sikertelen teljesítés(ek) következménye(i) | A készségfejlesztő tréning ismétlése |

|  |  |
| --- | --- |
| Maximális csoportlétszám (fő) | 10 fő |

|  |  |
| --- | --- |
| Személyi feltételek | Legalább 5 éves oktatási gyakorlattal rendelkező, a pszichiátriai betegek komplex pszicho-szociális rehabilitációjának eszközrendszerét ismerő, ezen a területen legalább 5 éves szakmai tapasztalattal rendelkező szakember |
| Személyi feltételek biztosításának módja | Szerződéses jogviszony: munkaszerződés vagy megbízási szerződés. |
| Tárgyi feltételek | 10 fő elhelyezésére alkalmas terem székekkel |
| Tárgyi feltételek biztosításának módja | Az infrastrukturális feltételek bérleményként, az eszközfeltételek a képző intézmény saját tulajdonú eszközeivel és anyagbeszerzésével biztosított. |
| Egyéb speciális feltételek | Szükség esetén fizikai vagy kommunikációs akadálymentesítés, mindig a résztvevőknek megfelelően. |
| Egyéb speciális feltételek biztosításának módja | egyéni speciális szükségleteknek megfelelően eltérő |